
                                      บันทึกข้อความ
ส่วนราชการ.......สำนักงานปลัด  องค์การบริหารส่วนตำบลนาเขลียง.......................................……………………….……

ที่  นศ  84901/...................  วันที่  ..............  เมษายน  2563……………………......................................................
เรื่อง   รายงานผลการวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน  รอบ 6 เดือนแรก

ประจำปี  พ.ศ.  2563       



เรียน   นายกองค์การบริหารส่วนตำบลนาเขลียง

1. เรื่องเดิม


ด้วยคณะรัฐมนตรีมีมติเมื่อวันที่  23  มกราคม  2561  ให้หน่วยงานภาครัฐเข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA)  ในปีงบประมาณ  2561-2564  ซึ่งเป็นการประเมินที่ต้องการให้หน่วยงานภาครัฐยกระดับการดำเนินงานของหน่วยงานในด้านคุณธรรมจริยธรรมและความโปร่งใส  โดยมีเกณฑ์การประเมินในด้านการป้องกันการทุจริตในองค์กรเกี่ยวกับการดำเนินงาน  เรื่องการประเมินความเสี่ยงเพื่อป้องกันการทุจริต  การดำเนินการหรือกิจกรรมที่แสดงถึงการจัดการความเสี่ยงของการดำเนินงาน  นอกจากนี้  ยังนำความสี่ยงเกี่ยวกับการปฏิบัติงานที่อาจเกิดผลประโยชน์ทับซ้อนที่ได้นำมากำหนดเป็นคู่มือการปฏิบัติงานเพื่อป้องกันผลประโยชน์ทับซ้อนขององค์การบริหารส่วนตำบลนาเขลียง  เพื่อเป็นแนวทางและยึดปฏิบัติได้

2. ข้อเท็จจริง


องค์การบริหารส่วนตำบลนาเขลียง  ได้ดำเนินการป้องกันผลประโยชน์ทับซ้อน  ผ่านกิจกรรมต่างๆดังต่อไปนี้


2.1  การสร้างจิตรสำนึกและปลูกฝังให้บุคลากรมีคุณธรรมจริยธรรมไม่กระทำการทุจริตและประพฤติมิชอบ  ได้มีการประกาศแสดงเจตจำนงสุจริต  เสริมสร้างคุณธรรม  และความโปร่งใสในการบริหารงานโดยนายกองคืการบริหารส่วนตำบลนาเขลียง  ได้ประกาศเจตจำนงว่าเป็นแบบอย่างที่ดีในการปฏิบัติงานและความโปร่งใส  ประกาศการสุจริตเพื่อเสริมสร้างคุณธรรมความโปร่งใสในการบริหารงานขององค์การบริหารส่วนตำบลนาเขลียง  และให้คำมั่นที่จะนำพาคณะผู้บริหาร  สมาชิกสภา  พนักงานส่วนตำบล  ลูกจ้างประจำ  พนักงานจ้างและบุคลากรในสังกัดองค์การบริหารส่วนตำบลนาเขลียงทุกคน  ให้ปฏิบัติราชการอย่างซื่อสัตย์  สุจริต  ยุติธรรม  ควบคู่กับการปริหารจัดการที่มีประสิทธิภาพและร่วมมือและอำนวยความสะดวกแก่ประชาชน


2.2  กฎระเบียบและแนวทางปฏิบัติเกี่ยวกับการจัดซื้อจัดจ้าง  การเงินบัญชี  โดยที่ในปัจจุบันกฎระเบียบและข้อบังคับต่างๆ  ที่เกี่ยวข้องกับการเบิกจ่ายเงินการจัดซื้อจัดจ้าง  มีการปรับปรุงเปลี่ยนแปลงตามนโยบาย  ทำให้บุคลากรผู้ปฏิบัติงานขาดความรู้ความเข้าใจในเรื่องต่างๆ  ซึ่งอาจทำให้เกิดข้อผิดพลาดในการปฏิบัติงานได้  จึงได้จัดส่งให้เจ้าหน้าที่เกี่ยวกับการจัดซื้อจัดจ้าง  การเงินและบัญชี  เข้ารับการฝึกอบรมเพื่อลดข้อผิดพลาดจากการทำงาน  และลดโอกาสที่มีความเชื่อมโดยตรงในเรื่องผลประโยชน์ทับซ้อนได้


2.3  การประเมินคุณธรรมความโปร่งใสในการดำเนินงานของหน่วยงานภาครัฐ  (Integrity and Transparency Assessment : ITA)  เพื่อให้บุคลากรในสังกัดองค์การบริหารส่วนตำบลนาเขลียง  ได้เข้าใจเกี่ยวกับเกณฑ์การประเมินและการยกระดับการทำงาน  รวมทั้งเตรียมเอกสารหลักฐานประกอบการประเมินให้สอดคล้องกับหลักเกณฑ์  จึงได้จัดส่งเจ้าหน้าที่ที่เกี่ยวข้องเข้าร่วมประชุมซักซ้อมทำความเข้าใจเกี่ยวกับเรื่องดังกล่าว


2.4  การวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน



2.4.1  การให้ความรู้ในรูปแบบต่างๆดังต่อไปนี้

-  การจัดทำคู่มือ  ได้ทำ  คู่มือการปฏิบัติงานเพื่อป้องกันผลประโยชน์ทับซ้อนเพื่อสร้างความเข้าใจแก่บุคลากรและให้หลีกเลี่ยง  การกระทำที่เข้าข่ายประโยชน์ทับซ้อนโดยมีสาระสำคัญเกี่ยวกับแนวคิด/ความหมายของประโยชน์ทับซ้อนและสาระเกี่ยวกับประเภทหรือรูปแบบที่เข้าข่ายประโยชน์ทับซ้อนและกรณีตัวอย่างการทุจริตในรูปแบบต่างๆ



-  การจัดความรู้  (Kmowledge  management)  โดยการนำคู่มือดังกล่าวถ่ายทอดกระบวนการและเปลี่ยนเรียนรู้ในการประชุมประจำเดือน  และเผยแพร่ในเว็บไซด์ขององคืการบริหารส่วนตำบลนาเขลียง



2.4.2  การดำเนินการวิเคราะห์ความเสี่ยง  เกี่ยวกับการปฏิบัติงานที่อาจเกิดประโยชน์ทับซ้อน  จากการวิเคราะห์ความเสี่ยงสามารถจำแนกระดับความเสี่ยงออกไปเป็น  4  ระดับ  สูงมาก  สูง  ปานกลาง  ต่ำ  และสามารถสรุปข้อมูลวิเคราะห์ความเสี่ยงเกี่ยวกับการปฏิบัติงานที่อาจเกิดประโยชน์ทับซ้อนขององคืการบริหารส่วนตำบลนาเขลียง  ในรอบ  6  เดือน  แรกประจำปีงบประมาณ  2563  ดังนี้

การวิเคราะห์ความเสี่ยงผลประโยชน์ทับซ้อน
	ประเด็น
ผลประโยชน์ทับ
ซ้อน
	มีการทับซ้อนอย่างไร
	โอกาสเกิดการ
ทุจริต
(1/4)
	ระดับของ
ผลกระทบ
(1-4)
	มาตรการป้องกันความเสี่ยง
ผลประโยชน์ทับซ้อน

	การจัดซื้อจักจ้าง
	หัวหน้า/จนท.พัสดุเลือกซื้อร้านที่ตนเองหรือเป็นญาติหรือร้านที่ตนเองคุยได้ง่าย
	4
	4
	-ปรับเปลี่ยนร้านค้าในการจัดซื้อวัสดุ
-เข้มงวดในการตรวจรับพัสดุหรือการจ้าง

	การจัดโครงการกิจกรรม
	มีการเลือกพื้นที่ในการจัดโครงการกิจกรรมเจ้าหน้าที่คุ้นเคยเป็นการส่วนตัว
	4
	4
	-พิจารณาพื้นที่ที่ประสบปัญหาและมีความจำเป็นลำดับแรก

	การบริหารงานบุคคล
	มีการรับบุคคลที่เป็นเครือญาติหรือบุคคลที่ตนเองได้รับผลประโยชน์เข้าทำงาน
	4
	4
	-มีการประกาศรับสมัครและดำเนินการคัดเลือกอย่างโปร่งใสและตรวจสอบได้

	การนำทรัพย์สินของราชการมาใช้ในเรื่องส่วนตัว
	เช่นการใช้อุปกรณ์สำนักงานต่างๆ ฯลฯ
	4
	4
	-มีการทำทะเบียนควบคุมการใช้งานและการเบิกจ่ายอย่างเคร่งครัด

	การปฏิบัติหน้าที่
โดยมิชอบของเจ้าหน้าที่
	เจ้าหน้าที่ที่ไม่ได้นำเงินที่ลูกหนี้กองทุนต่างๆฝากมาชำระให้กับการเงินแต่กลับนำเงินไปใช้ส่วนตัว
	4
	4
	-ประชาสัมพันธ์ให้ลูกหนี้กองทุนต่างๆมาชำระเงินด้วยตนเองและรับใบเสร็จรับเงินทุกครั้ง

	การลงชื่อเข้า-ออกเวลาปฏิบัติหน้าที่
	การลงเวลาไม่ตรงกับความเป็นจริง
	4
	4
	-มีสมุดขออนุญาตออกนอกพื้นที่

	การลงพื้นที่ตรวจสอบข้อเท็จจริง Cass
-การใช้รถ
การใช้คน
	การจัดสรรทรัพยากรนำไปใช้มากเกินความจำเป็นในแต่ละภารกิจหรือใช้น้ำมันมากเกินความจำเป็น
	4
	4
	-มีการจดบันทึกการใช้รถ
-มีการประชุมทุกครั้ง
-สร้างจิตรสำนึก  คุณธรรม  จริยธรรม
-ใช้งานตามความจำเป็น

	ประเด็น
ผลประโยชน์ทับ
ซ้อน
	มีการทับซ้อนอย่างไร
	โอกาสเกิดการ
ทุจริต
(1/4)
	ระดับของ
ผลกระทบ
(1-4)
	มาตรการป้องกันความเสี่ยง
ผลประโยชน์ทับซ้อน

	การจัดประชุม  ดูงาน  สัมมนาต่างๆ
	ผู้รับผิดชอบโครงการมีสัมพันธ์ที่ใกล้ชิดกับเจ้า ของกิจการหรือผู้ที่เกี่ยว ข้องกับสถานที่ดูงาน
	2
	1
	-สถานที่มีความเหมาะสมกับงบประมาณ
-วิทยากรมีความรู้ความเหมาะ สมกับงานหรือโครงการที่จัด

	การออกใบอนุญาตหรือการรับรองสิทธิ์
	หัวหน้าหน่วยงานเจ้าหน้าที่มีญาติหรือคนรู้จักที่มายื่นขอใบรับรองหรือใบอนุญาตต่างๆ
	3
	3
	-ผู้ปฏิบัติงานต้องทำตามกฎระเบียบโดยมีความเป็นกลาง




2.5  การจัดทำแผนการปฏิบัติการป้องกันและปราบปรามการทุจริต  ประจำปี 2563



องค์การบริหารส่วนตำบลนาเขลียง  ได้เล็งเห็นความสำคัญในการเป็นหน่วยงานภาครัฐที่ร่วมขับเคลื่อนการดำเนินการตามมาตรการในการป้องกันและปราบปรามการทุจริตประพฤติมิชอบในหน่วยงานราชการและดำเนินการตามมาตรการในการป้องกันและแก้ไขปัญหาการทุจริตประพฤติมิชอบในหน่วยงานราชการและดำเนินการสร้างจิตรสำนึกพนักงานส่วนตำบลและบุคลากรในสังกัดให้ความสำคัญกับการป้องกันการทุจริตทุกรูปแบบอย่างจริงจังโดยมีกระบวนการดำเนินการที่สำคัญเป็นแนวทางและข้อเสนอแนะที่จะนำไปปรับปรุงแผนป้องกันและปราบปรามการทุจริต  ประจำปี  2563  ดังนี้



2.5.1  ส่งเสริมให้มีการรณรงค์และสร้างความตระหนักคุณธรรม  จริยธรรมและการป้องกันและปราบปรามการทุจริต  ให้กับพนักงานส่วนตำบล  และบุคลากรขององค์การบริหารส่วนตำบลนาเขลียง  ให้ครอบคลุมทั้งหน่วยงานอย่างต่อเนื่อง  โดยผ่านกระบวนการฝึกอบรม  การประกาศแนวทางการปฏิบัติงาน  การมอบนโยบายของผู้บริหารและการเผยแพร่ประชาสัมพันธ์



2.5.2  การวางแนวทางและมาตรการการจัดซื้อจัดจ้าง  เพื่อเป็นกลไกในการป้องกันและปราบปรามการทุจริตหรือผลประโยชน์ทับซ้อนได้  รวมทั้งการจัดการส่งเจ้าหน้าที่ที่เกี่ยวข้องกับการจัดซื้อจัดจ้างเข้ารับการฝึกอบรม  เพื่อให้การปฏิบัติงานถูกต้อง  มีประสิทธิภาพ  โปร่งใสและสอดคล้องกับระเบียบกฎเกณฑ์ใหม่ๆ



2.5.3  การจัดทำคู่มือการพัฒนาส่งเสริมการปฏิบัติตามมาตรฐานทางจริยธรรม  การบริหารจัดการผลประโยชน์ทับซ้อน  โดยผ่านกระบวนการวิเคราะห์ประเด็นความเสี่ยงที่จะนำไปสู่การทุจริตความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน  การศึกษาการทุจริตไปสู่การทุจริตในรูปแบบต่างๆ  ที่เกิดขึ้นจริง  มีการวิเคราะห์ปัจจัยการทุจริตการเกิดผลกระทบต่อประชาชน



2.5.4  การสร้างการมีส่วนร่วมทุกภาคส่วนโดยเฉพาะผู้ให้บริการและผู้มีส่วนได้เสีย  ให้เกิดความร่วมมือเป็นผู้เฝ้าระวัง  การแจ้งเบาะแส  และมีสื่อรณรงค์สร้างความรู้ความเข้าใจในนโยบายของผู้บริหาร  ซึ่งเน้นการปลอดทุจริตเพื่อให้เกิดพลังที่เข้มแข็งในการช่วยกันป้องกันการทุจริต

3.  ข้อเสนอแนะเพื่อพิจารณา



เห็นควรให้องค์การบริหารส่วนตำบลนาเขลียง  ดำเนินการตามแนวทาง  ข้อ  2.4  ต่อไป



จึงเรียนมาเพื่อโปรดทราบและพิจารณาดำเนินการ







(นายสำราญ  เดชารัตน์)







    หัวหน้าสำนักปลัด

ความเห็นของปลัดองค์การบริหารส่วนตำบลนาเขลียง
.....................................................................................................................................................................................
.....................................................................................................................................................................................
.....................................................................................................................................................................................







 (นายกิติศักดิ์  ไชยรัตน์)






ผู้อำนวยการกองช่าง  รักษาราชการแทน






      ปลัดองค์การบริหารส่วนตำบล

ความเห็นของนายกองค์การบริหารส่วนตำบลนาเขลียง
.....................................................................................................................................................................................
.....................................................................................................................................................................................
.....................................................................................................................................................................................
(นายประเสริฐ  ศรีสวัสดิ์)
นายกองค์การบริหารส่วนตำบลนาเขลียง

